Három afrikai migráns két héten át szexrabszolgaként tartott egy brit nőt | Magyar Idők	Három afrikai migráns két héten át szexrabszolgaként tartott egy brit nőt | Magyar Idők
A cikk emailben történő elküldéséhez kattintson ide, vagy másolja le és küldje el ezt a linket: https://magyaridok.hu/kulfold/harom-afrikai-migrans-ket-heten-at-szexrabszolgakent-tartott-egy-brit-not-3034039/
2018. április 24. kedd 17:52
A 37 éves Burkina Fasoból származó, Angliában élő Mamadou Jallow Facebookon ismerkedett meg egy 39 éves helyi brit nővel – írja a Daily Mail. Nemsokára kapcsolatot létesítettek, majd utána Németországba költöztek, hogy ott új életet kezdjenek.
A migráns Németországban kábítószer-kereskedelemmel foglalkozott, majd bandaháborúba keveredett, egyszer meg akarták késelni és emiatt a délnyugat olaszországi Rosarno városába mentek.
Miután megérkeztek, Mamadou Jallow kirabolta a barátnőjét, elvette a telefonját, majd bezárta egy házba és ott két Maliból származó társával együtt 14 napon át folyamatosan erőszakolták.
A brit nő végül az ablakon mászott ki és azonnal értesítette az esetről a helyi rendőrséget. Saját bevallása alapján szexrabszolgaként tartották, majd a szabadulása után kórházi ápolásra szorult.
Az afrikai migránsok ellen nemzetközi körözést adtak ki, később mindhármukat elfogták. A bírósági eljárás nemsokára megkezdődhet ellenük.
Címkék: afrikaibrit nőmigránsszexrabszolga